หุ้นส่งออก “ซีฟู้ดซ์” วิ่งคึก! รับข่าวดี EU ปลดธงเหลืองนำเข้าอาหารทะเล
หุ้นส่งออก "ซีฟู้ดซ์" วิ่งคึก! รับข่าวดี EU ปลดธงเหลืองนำเข้าอาหารทะเล
9 ม.ค. 2562

ผู้สื่อข่าวรายงานว่า ณ เวลา 10.10 น. ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU อยู่ที่ระดับ 17.20 บาท บวก 0.90 บาท หรือ 5.52% สูงสุดที่ระดับ 17.30 บาท ต่ำสุดที่ระดับ 17.10 บาท ด้วยมูลค่าการซื้อขาย 114.18 ล้านบาท
ส่วนราคาหุ้น บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN อยู่ที่ระดับ 7.90 บาท บวก 0.30 บาท หรือ 3.95% สูงสุดที่ระดับ 8.05 บาท ต่ำสุดที่ระดับ 7.85 บาท ด้วยมูลค่าการซื้อขาย 27.28 ล้านบาท
อีกทั้งราคาหุ้นบริษัท บริษัท ไทยยูเนี่ยน กรุ๊ป จำกัด (มหาชน) หรือ CFRESH อยู่ที่ระดับ 4.32 บาท บวก 0.32 บาท หรือ 8% สูงสุดที่ระดับ 4.44 บาท ต่ำสุดที่ระดับ 4.26 บาท ด้วยมูลค่าการซื้อขาย 0.58 ล้านบาท
 
ทั้งนี้ ราคากลุ่มส่งออกอาหารทะเลปรับตัวขึ้นแรงวันนี้ หลังมีการรายงานข่าวว่า สหภาพยุโรป (EU) ประกาศยกเลิกคำเตือนสั่งห้ามการนำเข้าผลิตภัณฑ์ด้านการประมงของไทยแล้วในวานนี้ (8ม.ค.) หลังจากที่ไทยได้มีการปฏิรูปเพื่อกวาดล้างการประมงที่ผิดกฎหมาย
โดยก่อนหน้านี้ EU ได้ขู่ที่จะยกเลิกการนำเข้าสินค้าประมงของไทยมานานกว่า 3 ปี เนื่องจากมองว่าไทยประสบความล้มเหลวในการกวาดล้างการประมงที่ผิดกฎหมาย อย่างไรก็ดี หลังจากที่ไทยได้มีการหารือกับ EU และมีการปฏิบัติตามเงื่อนไข ทาง EU ก็ได้ประกาศปลดธงเหลืองต่อการนำเข้าผลิตภัณฑ์ด้านการประมงของไทยแล้วในวันนี้
ตามการรายงานข่าวก่อนหน้านี้ : ข่าวดีหุ้นส่งออก “ซีฟู้ดส์” EU สั่งปลดธงเหลืองนำเข้าแล้ว!!